**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 09.08.2021, ora 08.00 – 10.08.2021, ora 08.00**

***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 10.08.2021, ora 07.00**

**RÂURI**

Debitele au fost, în general, în scădere, exceptând râurile din bazinele hidrografice: Crasna, Barcău, Bega, Timiș, Bârzava, Moravița, Caraș, Nera, Cerna, Jiu, Olt, Vedea, Argeș, Ialomița și râurile din Dobrogea, unde au fost staționare.

Debitele se situează la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Dâmbovița, Prahova și pe unele râuri din Dobrogea, cursurile superioare ale Vișeului, Someșului Mare, şi mai mici (sub 30% din normalele lunare) pe râurile din bazinele hidrografice: Iza, Lăpuş, Crișul Negru, Bega Veche, Timiș, Bârzava, Moravița, Nera, Cerna, Tazlău, Jijia, afluenții Jiului, Bârladului, unii afluenți ai Crișului Negru (Valea Roșie, Holod, Teuz), Oltului mijlociu și inferior și Argeșului superior (Vâlsan, Arefu, R. Doamnei).

În interval au fost emise șapte ATENȚIONĂRI HIDROLOGICE pentru fenomene imediate.

Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi, în general, în scădere, exceptând râurile din bazinele hidrografice: Crasna, Barcău, Bega, Timiș, Bârzava, Caraş, Nera, Cerna, Jiu, Vedea, Argeș, Ialomița, bazinul inferior al Oltului şi râurile din Dobrogea, unde vor fi relativ staționare.

Sunt posibile ușoare creșteri de niveluri şi debite, pe unele râuri mici din zonele montane, ca urmare a precipitațiilor prognozate, sub formă de aversă.

**DUNĂRE**

Debitul la intrarea în ţară (secţiunea Baziaş) în intervalul 09.08.2021 – 10.08.2021 a fost în creştere, având valoarea de 4200 m3/s, sub media multianuală a lunii august (4300 m3/s).

În aval de Porţile de Fier debitele au fost în creștere pe sectorul Gruia – Bechet și în scădere pe sectorul Corabia – Tulcea.

Debitul la intrarea în ţară (secţiunea Baziaş) va fi în creştere (4300 m3/s).

În aval de Porţile de Fier debitele vor fi în creștere pe sectorul Gruia – Zimnicea, staționare la Giurgiu și în scădere pe sectorul Oltenița – Tulcea.

**2. Situația meteorologică în intervalul 09.08.2021, ora 09.00 – 10.08.2021, ora 06.00**

A.N.M. a emis o ATENŢIONARE Meteorologică, cod galben, MESAJ 1 valabilă în zilele de 09/10/11.08.2021, vizând disconfort termic ridicat, conform căreia: În sud-vestul și sudul țării disconfortul termic va fi ridicat și local va fi caniculă. Indicele temperatură-umezeală (ITU) va depăși pe arii extinse pragul critic de 80 de unități, iar temperaturile maxime vor fi cuprinse, în general, între 34 și 38 de grade. Pe alocuri, temperaturile minime nu vor coborî sub 20 de grade.

A.N.M. a emis şi o ATENŢIONARE Meteorologică, cod galben, MESAJ 2, valabilă în intervalul 09.08.2021, ora 10.00-23.00, vizând instabilitate atmosferică temporar accentuată, conform căreia: În intervalul menționat, în Transilvania, cea mai mare parte a Moldovei și local în Maramureș, nordul Munteniei și în zonele de munte, vor fi perioade cu instabilitate atmosferică accentuată, ce se va manifesta prin averse ce vor avea și caracter torențial, descărcări electrice, intensificări ale vântului, vijelii și grindină. Cantitățile de apă vor depăși pe alocuri 25...45 l/mp.

*Notă: Fenomene de instabilitate atmosferică se vor semnala pe arii restrânse și în restul teritoriului.*

Aceast 2 mesaje meteorologice au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:*

*- Argeş, Bihor, Brăila, Buzău, Caraş-Severin, Călăraşi, Constanţa, Dâmboviţa, Dolj, Giurgiu, Gorj, Ialomiţa, Ilfov, Mehedinţi, Olt, Prahova, Teleorman, Timiş, Tulcea, Vâlcea şi Municipiul Bucureşti (21 prefecturi) – COD Galben, Atenţionare Meteo–MESAJ 1;*

*- Alba, Argeş, Bacău, Bistriţa-Năsăud, Botoşani, Braşov, Buzău, Cluj, Covasna, Dâmboviţa, Harghita, Iaşi, Maramureş, Mureş, Neamţ, Prahova, Sălaj, Sibiu, Suceava, Vâlcea şi Vrancea (21 prefecturi) – COD Galben, Atenţionare Meteo–MESAJ 2.*

**ÎN ŢARĂ**

Vremea a fost călduroasă în cea mai mare parte a țării, caniculară în sud-vest și în sud. Indicele temperaturăumezeală (ITU) a atins și depășit ușor pragul critic de 80 de unități în Banat, Oltenia și Muntenia, local în jumătatea sudică a Crișanei și izolat în vestul și nordul Dobrogei și sudul Moldovei. Cerul a fost variabil, cu înnorări temporar accentuate în cursul zilei și la începutul nopții în nord-vestul, centrul și nord-estul țeritoriului, precum și în zonele de deal și de munte, iar spre sfârșitul intervalului în sud-vest, unde local s-au semnalat averse și descărcări electrice. Vântul a

suflat slab și moderat, cu intensificări de scurtă durată în timpul ploilor și, cu totul izolat, pe crestele montane înalte.

Conform datelor de observație colectate la stațiile hidrologice, pe raza județului Cluj s-a înregistrat grindină, iar din surse externe, și în zona de munte a județului Argeș. Temperaturile maxime s-au încadrat între 27 de grade la Darabani, Ocna Șugatag și Rădăuți și 40 de grade la Calafat, iar la ora 06 se înregistrau valori termice cuprinse între 11 grade la Întorsura Buzăului și 24 de grade la Drăgășani, Drobeta-Turnu Severin și București-Filaret. Spre dimineață, izolat, în depresiuni, s-a semnalat ceață.

***Observații*** - *de ieri dimineață de la ora 06 au fost în vigoare 19 mesaje de alertă privind fenomenele periculoase imediate, dintre care 2 avertizări de cod roșu, 11 avertizări de cod portocaliu și 6 atenționări cod galben, emise precum urmează:*

*SRPV Cluj-Napoca - 1 cod roșu, 4 coduri portocalii și 2 galbene,*

*CNPM București pentru Muntenia - 1 cod roșu și 3 portocalii;*

*SRPV Bacău - 3 coduri portocalii;*

*SRPV Sibiu - 1 cod portocaliu și 1 cod galben;*

*SPRV Timișoara - 3 coduri galbene.*

**LA BUCUREŞTI**

Vremea a fost călduroasă, caniculară după-amiaza, când și indicele temperatură-umezeală (ITU) a atins și depășit ușor pragul critic de 80 de unități al disconfortului termic. Cerul a fost mai mult senin, iar vântul a suflat slab până la moderat. Temperatura maximă a fost de 37 de grade la Filaret și 36 de grade la Afumați și Băneasa, iar la ora 06 se înregistrau 23 de grade la Băneasa și Afumați și 24 de grade la Filaret.

**3. Prognoza meteorologică în intervalul 10.08.2021, ora 09.00 – 11.08.2021, ora 09.00**

**ÎN ŢARĂ**

Vremea va fi călduroasă în cea mai mare parte a țării, local caniculară la amiază în regiunile sudice și sud-vestice, unde disconfortul termic va fi ridicat. Cerul va fi variabil, cu înnorări temporar accentuate în sudul țării, iar în a doua parte a zilei și în zonele de deal și de munte, unde local se vor semnala averse, descărcări electrice și intensificări de scurtă durată ale vântului. Vor fi condiții de grindină și vijelii, iar ploile pot avea, izolat, caracter torențial. În restul teritoriului, cu precădere în sud-est și centru, astfel de fenomene se vor semnala pe arii restrânse. Temperaturile maxime se vor încadra între 27 de grade în nordul Moldovei și 37...38 de grade în sudul Olteniei, iar cele minime vor fi cuprinse, în general, între 12 și 22 de grade. Dimineața și noaptea, îndeosebi în zonele depresionare, izolat se va semnala ceață.

**LA BUCUREŞTI**

Vremea se va menține călduroasă, caniculară la amiază, iar disconfortul termic va fi ridicat. Cerul va fi variabil, cu înnorări temporar accentuate mai ales în a doua parte a zilei și în cursul nopții și vor fi condiții pentru averse, descărcări electrice și intensificări de scurtă durată ale vântului. Temperatura maximă va fi de 34...35 de grade, iar cea minimă va fi de 19...21 de grade.

***CALITATEA APELOR***

2.1. Pe fluviul Dunărea

Nu au fost semnalate evenimente deosebite.

2.2.Pe râurile interioare

ABA Jiu revine cu informaţii suplimentare referitoare la mortalitatea pisicicolă de pe râul Jiul de Vest, din data de 05.08.2021, ora 10.30. Salariații Sistemului Hidrotehnic Independent Petroșani au fost alertați de poliția locală că sunt pești morți, cca 20 kg, iar pe suprafața apei se observă o spumă de culoare galben-maronie, fără miros specific, în zona localităţii Aninoasa-Vulcan, judeţul Hunedoara.

Urmare a acestei situații, o echipă din cadrul S.H.I Petroșani s-a deplasat de urgență în teren și au prelevat probe de apă din râu, pe sectorul Livezeni-Coroiești.

Probele de apă au fost trimise spre analiză la laboratorul de analiza apei de la Tg. Jiu, din cadrul Administrației Bazinale de Apă Jiu, vineri dimineața, în 06.08.2021, fiind comunicate rezultatele analizelor, constatându-se că nu au fost înregistrate depășiri ale indicatorilor analizați.

Durata de curgere a undei de apă poluată a fost de 3 ore ( în intervalul orar 11.00-13.00 din 05.08 2021).

Au fost preluate exemplare de pește mort în vederea analizării și stabilirii cauzelor care au provocat moartea.

Nu a fost identificat poluatorul și nici substanța poluatoare.

În data de 06.08.2021, Serviciul Inspecția Bazinală de Apă al A.B.A Jiu s-a deplasat în teren, pe sectorul de curs de apă afectat unde sursa de poluare nu a putut fi identificată.

Duminică, 08.08.2021, orele 16.00, S.H.I Petroșani a fost din nou alertat că pe râul Jiul de Vest este poluare, însoţită de mortalitate piscicolă (cca 25-30 kg) şi spumă de culoare gălbuie, tot în zona în zona localităţii Aninoasa-Vulcan, judeţul Hunedoara.

In data de azi, 09.08 2021 s-au format echipe de specialiști ( inspectori, laboranți, ingineri și biologi) împreună cu reprezentanți ai GNM-CJ Hunedoara în Deva, ce s-au deplasat în zona afectată pentru a depista sursa de poluare.

S-a dispus din nou prelevare de probe de apă în vederea analizelor și la alte laboratoare și s-au efectuat analize la fața locului cu laboratorul mobil din cadrul Sistemului de Gospodărire a Apelor Gorj. În data de 09.08.2021, incepand cu orele 21:00, se vor efectua manevre cu vanele de la golirea de fund de la Barajul Valea de Pesti. Aceste manevre se execută pentru a suplimenta debitul de apa pe râul Jiul de Vest şi a mări diluţia apei în vederea stopării distrugerii ihtiofaunei în zona aval Preparaţie Coroieşti.

Se fac în continuare cercetări pentru depistarea poluatorului.

2.3.Pe Marea Neagră

Nu au fost semnalate evenimente deosebite.

***CALITATEA MEDIULUI***

***1.***În domeniul aerului

IGSU inf. telefonic despre un incendiu de vegetaţie din zona localității Scăpău, comuna Devesel, județul Mehedinți, din data de 09.08.2021, orele 19:00. Au acţionat la faţa locului autospeciale, incendiul extinzându-se la câteva case din zonă. ANM a emis estimările meteorologice privind evoluția norului de fum pentru intervalul 09.08.2021, ora 19:30 – 09.08.2021, ora 22:30.

Având în vedere simulările modelelor numerice rulate în cadrul Administrației Naționale de Meteorologie privind evoluția norului de fum din zona localității Scăpău, comuna Devesel, județul

Mehedinți, se apreciază că cerul va fi mai mult senin. Vântul va sufla slab până la moderat (viteze

la rafală de maximum 20...25 km/h), din direcție predominant vestică până la începutul nopții, apoi va slăbi în intensitate, astfel încât evoluția norului de fum va fi de dispersie treptată și deplasare lentă spre est. În cursul nopții, vor predomina perioade de calm atmosferic.

Agenţia Naţională pentru Protecţia Mediului informează că, din rezultatele analizelor efectuate în intervalul 06-08.08.2021, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Media zilnică de 50 µg/m3 pentru PM10 (pulberi în suspensie cu diametrul sub 10 microni) nu a fost depășită la nici o staţie din teritoriu.

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

2. În domeniul solului şi vegetaţiei:

APM Mehedinţi revine cu informaţii suplimentare referitoare la producerea, în data de 06.08.2021, a unui incendiu la groapa de gunoi a localității Halânga, com Izvorul Bârzii, la o distanţă de 3km de Mun. Drobeta Turnu Severin. Incendiul se manifesta pe o suprafața de aprox. 5000 mp cu degajări de fum si flacără deschisă. ISU Mehedinţi a intervenit cu 2 autospeciale cu apă și spumă. Nu s-au raportat victime.

Depozitul ecologic municipal este operat de SC Brantner Sericii Ecologice. În data de 06.08.2021, ca urmare a reaprinderii incendiului, în intervalul orar 19.45-21.00, s-a prelevat o probă de pulberi în suspensie, în localitatea Cerneţi, pe direcţia norului de fum, obţinându-se o concentraţie de 0,53 mg/mc, CMA=0,5 mg/mc, în condiţii de calm atmosferic. Incendiul este lichidat.

GNM-CJ Constanţa, revine cu informaţii suplimentare referitoare la accidentul din data de 08.08.2021, ora 20:23, în zona localităţii Lazu, judeţul Constanţa, unde un camion încărcat cu combustibil (motorină), s-a răsturnat, afectând carosabilul pe o suprafaţă de 20 mp. În urma deplasării pe teren echipa de permanenţă a GNM-CJ Constanţa a constatat că pompierii ISU Dobrogea au acţionat pentru punerea cisternei pe poziţie cu ajutorul unei macarale de 100 tone, de la departamentul Palazu, urmând a se efectua transvazarea motorinei într-o autoutilitară aparţinând ISU Constanţa.

Îndepartarea combustibilului de pe carosabil s-a făcut de către ISU Dobrogea.

ABA Argeş-Vedea şi GNM-CJ Teleorman, revin cu informaţii suplimentare referitoare la poluarea din data de 24.07.2021, ora 07:00, a solului, datorită avariei prin coroziunii a conductei de transport amestec de ţiţei cu apă sărată de zăcământ, de la Sonda 1406 la parc 33 Cosmeşti, jud. Teleorman, cu scurgere spre pârâul Sericu, la 500m amonte de lacul de Acumulare Ciuperceni 2. S-au scurs din conducta avariată, 200 litri ţiţei şi 600 l apă de zăcământ. S-au observat irizaţii de produs petrolier pe o suprafaţă de circa 100mp pe Acumularea Ciuperceni. Suprafaţa afectată de sol este de cca 1500 mp proprietate privată, cu grâu şi mirişte, situată în zona de extravilan a localităţii Cosmeşti.

S-a oprit pomparea, s-a montat şarnieră, s-au săpat gropi de poziţie pentru recuperarea fluidului scurs, s-a împrăştiat material absorbant, s-au montat baraje plutitoare, pentru a împiedica scurgerea de ţiţei şi apă de zăcământ pe luciul apei din zonă, Amenajarea piscicolă Ciuperceni 2, desfăşurându-se acţiuni de împiedicare a poluării în aval.

Reprezentanţii SC OMV Petrom SA continuă acţiunile de curăţire a albiei pr. Sericu şi a malurilor acestuia.

 Se va reveni cu informaţii suplimentare.

3. În domeniul supravegherii radioactivităţii mediului

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 06.08.2021-09.08.2021 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

4. În municipiul Bucureşti

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.